พาวเวอร์พัฟฟ์เกิลส์แซด

พาวเวอร์พัฟฟ์เกิลส์แซด (; โรมาจิ: "Demashita! Pawapafu Gāruzu Zetto") เป็นภาพยนตร์อนิเมะ ซึ่งได้ต้นแบบมากจากเรื่อง พาวเวอร์พัฟฟ์เกิลส์ ที่ โตเอแอนิเมชัน ได้ซื้อลิขสิทธิ์จากการ์ตูนเน็ตเวิร์ค โดยปรับเปลี่ยนโครงร่างจากต้นฉบับและปรับตัวละครแนวสไตล์ญี่ปุ่น ออกอากาศเมื่อวันที่ 1 กรกฎาคม ค.ศ. 2006 ถึงวันที่ 30 มิถุนายน ค.ศ. 2007 ออกอากาศทั้งหมด 52 ตอนโดยในแต่ละวันจะถูกแบ่งเป็น 2 ตอน แต่ภายหลังปรับเป็นตอนเดียวจบ 
สำหรับในประเทศไทยได้ออกอากาศทาง สถานีโทรทัศน์โมเดิร์นไนน์ และการ์ตูนเน็ตเวิร์ค
เนื้อเรื่อง.
ในวันหนึ่งขณะที่ศาสตร์ตราจารย์ยูโทเนี่ยมกำลังทดลองสารเคมี X อยู่ในห้องทดลอง เคนผู้เป็นลูกชายกับปูชิผู้เป็นสุนัขหุ่นยนต์ก็เข้ามาพร้อมกับขนมไดฟุกุเพื่อที่จะให้ศาสตร์ตราจารย์ยูโทเนี่ยมได้พักรับประทานขนม แต่แล้วก็เกิดเรื่องขึ้น เมื่อปูชิไปทำขนมไดฟุกุตกลงไปใน สารเคมี X แล้วสารเคมีก็เกิดการเปลี่ยนแปลงกลายเป็นสารเคมีตัวใหม่ ศาสตร์ตราจารย์ยูโทเนี่ยมเลยตั้งชื่อสารเคมีตัวนั้นใหม่ว่าสารเคมี Z ในตอนนั้นเองก็เกิดสภาวะอากาศแปรปรวนไปทั่วโลก ส่วนที่โตเกียวนั้นเกิดภูเขาน้ำแข็งขนาดยักษ์กลางฤดูร้อน เคนคิดว่าสารเคมี Z น่าจะช่วยได้ เขาจึงยิงสารเคมี Z ด้วยปืนเลเซอร์ไปที่ก้อนน้ำแข็งยักษ์ แล้วก็ได้ผลเพราะก้อนน้ำแข็งได้สลายไป โดยในขณะนั้นศาสตราจารย์ได้พยายามห้ามเคนแต่ห้ามไม่ทัน แต่มีผลข้างเคียงโดยสารเคมี Z ได้ปล่อยลำแสงประหลาดออกมาสองสี คือแสงสีขาวและแสงสีดำ แสงสีขาวถูกปล่อยออกมา 4 ลำ 3 ลำแรกไปตกใส่เด็กผู้หญิง 3 คน ได้แก่ โมโมโกะ มิยาโกะ และ คาโอรุ ทำให้พวกเธอได้พลังวิเศษสามารถแปลงร่างเป็น พาวเวอร์พัฟฟ์เกิลส์แซด ได้ ส่วนลำสุดท้ายก็ไปตกใส่ปูชิ ทำให้ปูชิซึ่งปกติพูดไม่ได้ สามารถพูดภาษาคนได้ ส่วนลำแสงสีดำซึ่งมีจำนวนมากกว่าได้กระจัดกระจายไปตามที่ต่าง ๆ ทำให้เกิดสัตว์ประหลาดจำนวนมาก ส่วนใหญ่จะเป็นศัตรูกับพาวเวอร์พัฟฟ์เกิลส์แซด เรื่องราวทั้งหมดก็เริ่มจากนี้เป็นต้นไป เป็นเรื่องราวการต่อสู้ระหว่างผู้ที่ได้รับแสงสีขาว กับผู้ที่ได้รับแสงสีดำ เป็นการต่อสู้ระหว่างธรรมะกับอธรรม
ตัวละคร.
พาวเวอร์พัฟฟ์เกิลส์แซด.
พาวเวอร์พัฟฟ์เกิลส์แซด เป็นกลุ่มเด็กผู้หญิงที่ได้รับลำแสงสีขาว มีสมาชิก 3 คน ได้แก่
สีประจำตัว : "สีแดง"  
สมาชิกคนแรกของ พาวเวอร์พัฟฟ์เกิลส์แซด เธอชอบอ่านการ์ตูนและคลั่งไคล้ซูเปอร์ฮีโร่มากพอ ๆ กับการรับประทานขนมหวาน เธอเป็นคนที่เต็มไปด้วยความรักแต่เธอมักจะตกหลุมรักใคร ๆ ง่ายเหลือเกิน อาวุธที่เธอใช้ต่อกรกับเหล่าร้ายคือ "โยโย่"
สัญลักษณ์คือรูปหัวใจสีชมพู ได้ต้นแบบมาจาก "บลอสซัม" ใน พาวเวอร์พัฟฟ์เกิลส์
สีประจำตัว : "สีฟ้า" 
สมาชิกคนที่ 2 ของ พาวเวอร์พัฟฟ์เกิลส์แซด ชื่นชอบแฟชั่นโดยเฉพาะออกแบบเสื้อผ้าและหลาย ๆ อย่างที่เกี่ยวกับแฟชั่น มิยาโกะเป็นสมาชิกที่มีนิสัยเรียบร้อยที่สุดในกลุ่ม อาวุธที่เธอใช้ต่อกรกับเหล่าร้ายคือ "คฑาบับเบิ้ล"
สัญลักษณ์คือรูปฟองสบู่สีฟ้า ได้ต้นแบบมาจาก "บับเบิลส์" ใน พาวเวอร์พัฟฟ์เกิลส์
สีประจำตัว : "สีเขียว" 
สมาชิกคนที่ 3 ของ พาวเวอร์พัฟฟ์เกิลส์แซด ดูภายนอกจะมีนิสัยเหมือนเด็กผู้ชาย คาโอรุมีความสามารถด้านกีฬาเป็นอย่างมาก และเป็นนักกีฬาหญิงที่เก่งที่สุดในโรงเรียนเนื่องจากครอบครัวของเธอเป็นครอบครัวนักกีฬา เกลียดการใส่กระโปรงมากที่สุดเพราะไปไหนมาไหนไม่สะดวก คาโอรุเป็นสมาชิกที่แข็งแรงที่สุดในทีม อาวุธที่ใช้ต่อกรกับเหล่าร้ายคือ "ค้อนยักษ์"
สัญลักษณ์คือรูปดาวสีเขียว ได้ต้นแบบมาจาก "บัตเทอร์คัพ" ใน พาวเวอร์พัฟฟ์เกิลส์
นักวิทยาศาสตร์ผู้เก่งกาจสร้างได้ทุกอย่าง เป็นพ่อของเคน มักชอบให้เคนเรียกเขาว่า "ศาสตราจารย์" มากกว่าคำว่า "พ่อ" เขาเป็นตัวละครสำคัญในเรื่องตัวหนึ่งเลยทีเดียว
ลูกชายอายุ 8 ขวบของศาสตราจารย์ยูโทเนี่ยม เรียนจบการศึกษาตั้งแต่เยาว์วัย เป็นเด็กที่มีไอคิวสูงกว่าเด็กคนอื่น เป็นดอกเตอร์ตั้งแต่อายุ 8 ขวบ เขาเป็นคนที่พาวเวอร์พัฟฟ์เกิลส์แซด จะมาขอช่วยอยู่บ่อยครั้ง เขาจึงกลายเป็นอีกคนที่มีความสำคัญมากในเรื่อง
ปูชิเป็นสุนัขหุ่นยนต์ของเคน เป็นตัวการสำคัญในการให้กำเนิดพาวเวอร์พัฟฟ์เกิลส์แซด ปูชิสามารถตรวจจับรังสีซีสีดำได้ ในตอนแรก ๆ เขาเป็นตัวการสำคัญในการแปลงร่างของพาวเวอร์พัฟฟ์เกิลส์แซด แต่ตอนหลังพาวเวอร์พัฟฟ์เกิลส์แซด สามารถแปลงร่างได้เองไม่ต้องให้ปูชิเรียก ดั้งนั้นหน้าที่หลักของปูชิคือตรวจจับรังสีสีดำ และเรียกพวกพาวเวอร์พัฟฟ์เกิลส์แซดเมื่อเกิดเรื่อง
บุคคลสำคัญของเมืองทำหน้าที่ปกครอง และดูแลเมืองในภาคนี้นายกเทศมนตรีไม่ต้องโทรศัพท์เรียกพาวเวอร์พัฟฟ์เกิลส์แซด มาอีกแล้วเพราะหน้าที่นี้เป็นของปูชิ 
เลขาของนายกเทศมนตรี ทำหน้าที่เป็นผู้ช่วยของนายกภาคนี้ก็ยังไม่มีหน้าให้เห็นเหมือนเดิม
คุณครูโรงเรียนอนุบาล pokey oaks ถูกเปลี่ยนเป็นโรงเรียนมัธยม